da da da da da da da da da nb nb da da nb da ceb sv nb da da sv sv sv nb da ceb sv nb da da sv sv sv nb da ceb sv nb sv da sv sv sv nb da ceb sv sv da da sv da da da en en da pl da en da fr da da da en en da da da da da da da da fr da da da da de da da da da da cs da da da da da en da da da da da de da cs da da cs cs cs da da de da cs da cs cs da da da da cs da de es cs da da da cs da de cs cs cs de de de cs da da da cs da de da da cs da da de en da da da en da da da da cs da da de da da da da da de da da da da de da fr da da da en sv da da da da da sv da da da da sv da da da en da en ca da da cs da de cs da cs da da cs cs da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
Livet på Vestegnen: SÅ er det efterår
torsdag den 10. september 2015
Se ugen avis-indlæg online her - eller læs med nedenfor:
Kalenderen fortæller, at sommeren er slut. Den var god og dårlig på samme tid. Kort og lang på samme tid. Nu er vi gået ind i efteråret. En tid med tiltagende mørke, blæst, regn og kulde. Men også en dejlig tid, hvor bladene på træerne maler byen rød, grøn, brun, gul og lilla og Vestegnens mange åndehuller som skov og strand stadig er i spil til en god tur ud i naturen.
Jeg håber selv på en mild opstart af efterår. Lange varme dage med en sol, der er dejlig varm, men ikke for varm. Dage, hvor man kan finde et vindstille hjørne og lade solen skinne på ansigtet. I håbet om at lade op til den kommende vinter. Efteråret er for mig også tiden, hvor skoven kalder. Gåture efter brombær og jagten på de bedste kastanjetræer. Eller indsamling af nødder og hoppen i store blad-bunker.
Egentlig er det ret underligt, at jeg ser frem til alle disse ting. For jeg har ikke nogen krog at sidde i. På min altan står blæsten som regel lige på og der er alt andet end vindstille. Hvis jeg når ud til brombær stederne (inden de er ribbet af alle andre), så når ungerne at spise de plukkede brombær, inden vi kommer helt hjem. De er desuden for længst blevet for store til at gide sidde og lave kastanjedyr med mig. Og nødder spiser jeg ikke selv pga. allergi. Plus at det om efteråret er super irriterende at cykle i alle de nedblæste blade, fordi der som regel kan gemme sig al muligt 'snask' under dem, der bare kalder på en punktering.
Så hvorfor er det så, så magisk med det efterår? Det er på mange måder en mere fredfyldt årstid. Der er ikke noget pres over at skulle være i total topform (bikini-form). Jagten på at få den perfekte brune hud med 'et solkysset strejf i håret' er overstået. Om efteråret er det helt legalt at iføre sig tykke trøjer og løse bukser - og bruge en hel eftermiddag på at bælle varm kakao ad libitum. At lave pandekager og tænde stearinlys, når mørket falder på. Det er helt i orden at være skummetmælksfarvet med topmave. Det er tilladt at skippe løbeturen og blive inde i den varme stue, når regnen siler ned. Det er indbegrebet af hygge og helt uden pres. Det er derfor jeg elsker efteråret.
Indsendt af Birgitte B kl. 18.21
Send med mailBlog om dette!Del via TwitterDel via FacebookDel på Pinterest
Etiketter: Børn, Familie, Hverdag, Livet i almindelighed, Sommer, Vestegnen
Øglemor11. september 2015 kl. 11.34
Skummetmælksfarvet med topmave - det er mig! :-) Som du også kan læse hos mig, så ELSKER jeg efteråret - af samme grunde som dig. Men det der med at plukke brombær, eggå - jeg synes faktisk, at turen bliver ekstra hyggelig, når alle bærrene er væk, inden man når hjem. Så ved man, at det er gode sager. Og kastanjedyr kan du jo fint lave alene (det gør jeg af og til. Ahem ...), eller også så pynter de vældig fint bare som de er :-)
Birgitte B11. september 2015 kl. 12.16
@Øglemor - jeg er jo ikke særlig krea, så de der dyr ik'?!! ;-) ungerne er vokset lidt fra det hele. Den begejstring de havde engang er langsomt forsvundet. Sådan er det med store børn, tror jeg... Men pandekager kan de stadig godt lide, haha... Kh. Birgitte
Mette11. september 2015 kl. 13.34
Jeg elsker når årstiderne skifter og jeg melder mig ind i skummetmælksfarvet med topmave klubben:) Efteråret er så dejligt, hvor det er ok med en hel søndag i nattøj med en go' bog og kaffe mens ungerne spiller computer og på tablets (muligvis for meget og for længe but who cares) kastanjerne ligger vi i alle hjørner i huset for nogen har engang bildt mig ind, at de holder edderkopperne væk.
Birgitte B12. september 2015 kl. 16.46
@MS - helt enig, man får næsten dårlig samvittighed over at se TV på en sommeraften. Men om efteråret kører vi tit film-dage med alt for meget skærm, nattøj, slik og pandekager. Kh. Birgitte
Livsglimt20. september 2015 kl. 13.07
Jeg læser det først nu, men skønt indlæg :-)
Birgitte B20. september 2015 kl. 20.27
@Livsglimt - tusind tak ;) kh Birgitte
Livsglimt20. september 2015 kl. 13.08
Jeg læser det først nu, men skønt indlæg :-)
Giv mig dine tanker...
Nyere indlæg Ældre indlæg Start
Abonner på: Kommentarer til indlægget (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Hvem har glæde af opstrammende ultralyd, og hvem har ikke?
Fiftyfabulous Knits, episode 46
Det burde være forbudt
Galway, Nationalparken Te Burren og besøg ved Cliffs of Moher
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
Blå himmel på en tirsdag
3 dage i billeder
Hvordan vi (også) bor på Vestegnen
Så er det tid til strømpebukser
Sådan ser en overspringshandling ud på en søndag a...
Farvel til sandaler og noget om rester
SÅ er det efterår
Fredags-tip - en god salat
Når man er en mor - og god nok
Fantastisk A/S tema. Temadesign af Jason Morrow. Leveret af Blogger.